
Пробация қолданылатын адамдарға қатысты құқық бұзушының тәуекелін бағалау құралын қолдану жөніндегі әдістемелік ұсынымдарды бекіту туралы

Пробация институтын жетілдіру мақсатында, БҰЙЫРАМЫН:
1. Қоса беріліп отырған пробация қолданылатын адамдарға қатысты құқық бұзушының тәуекелін бағалау құралын қолдану жөніндегі әдістемелік ұсынымдар (бұдан әрі – Әдістемелік ұсынымдар) бекітілсін.
2. Қазақстан Республикасы Ішкі істер министрінің 2018 жылғы 
27 қарашадағы №860 «Қылмыстық-атқару жүйесінің пробация қызметінде есепте тұрған адамдарға қатысты құқық бұзушының тәуекелін бағалау құралын қолдану жөніндегі әдістемелік ұсынымдарды бекіту туралы» бұйрығының күші жойылды деп танылсын.
3. Астана, облыстар, республикалық маңызы бар қалалар бойынша қылмыстық-атқару жүйесі және полиция департаменттерінің бастықтары осы Әдістемелік ұсынымдарды зерделеуді қамтамасыз етсін және күнделікті қызметте қолдансын.
4. Қазақстан Республикасы Ішкі істер министрлігінің Қылмыстық-атқару жүйесі комитеті:
1) осы бұйрықтың көшірмесін мемлекеттік және орыс тілдерінде Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы Республикалық мемлекеттік кәсіпорнына ресми жариялау және Қазақстан Республикасының нормативтік құқықтық актілерінің Эталондық бақылау банкіне енгізу үшін жіберуді;
2) осы бұйрықты Қазақстан Республикасы Ішкі істер министрлігінің интернет-ресурсында орналастыруды қамтамасыз етсін.
5. Осы бұйрықтың орындалуын бақылау Қазақстан Республикасы Ішкі істер министрінің жетекшілік ететін орынбасары А.С. Қайырбековке жүктелсін.
6. Осы бұйрық қол қойылған күнінен бастап қолданысқа енгізіледі.


Министр                               	                                                               Е. Саденов

